สถานที่ตั้งร้านอยู่ใน Think Park ตรงข้ามกับห้าง MAYA เลย เดินทางสะดวก สามารถเข้าห้องน้ำของ think park ได้ เป็นร้านเล็กๆ ตกแต่งเหมือนร้านจานด่วนของญี่ปุ่น นั่งเล่นชิวๆได้ดี

รสชาติของน้ำซุปและเส้นราแมงนั้นบอกเลยว่าธรรมดา ไม่ได้ให้ความรู้สึกโดดเด่นอะไร เนื้อหมูทานแล้วไม่ได้มีความนุ่มเด้งลิ้นอย่างที่ควรจะเป็น ถ้าบอกว่าทั้งน้ำซุปและเนื้อหมูได้ผ่านการเคี่ยวหรือเตรียมไว้อย่างดีก็จะไม่เชื่อ อาหารทานเล่นเช่นไก่ทอดคาราเกะ ก็มีขนาดชิ้นที่ใหญ่เกินพอดีคำและรสชาติธรรมดา

สำหรับราคาอาหารถือว่าปานกลางและเหมาะสมกับคุณภาพประมาณนี้ 

ถ้าคุณไม่รู้จะรับประทานอะไรดีอยากนั่งชิวๆ ร้านนี้ก็เป็นอีกทางเลือกหนึ่ง แต่สำหรับผู้ที่แสวงหาราเมงชั้นเลิศ ร้านนี้คงไม่ใช่ตัวเลือกของคุณครับ